
Nr.8728,  datë 18.1.2001

PËR NJË NDRYSHIM NË LIGJIN NR.8081, DATË 7.3.1996 “PËR VEPRIMTARITË E SIGURIMIT DHE TË RISIGURIMIT”, NDRYSHUAR ME LIGJIN NR.8458, DATË 11.2.1999 DHE ME LIGJIN NR.8606, 
DATË 27.4.2000

Në mbështetje të neneve 78 dhe 83 pika 1 të Kushtetutës, me propozimin  e Këshillit të Ministrave,

K U V E N D I

I REPUBLIKËS SË SHQIPËRISË
V E N D O S I:

Neni 1

Në ligjin nr.8081, datë 7.3.1996 “Për veprimtaritë e sigurimit dhe të risigurimit”, ndryshuar me ligjin nr.8458, datë 11.2.1999 dhe me ligjin nr.8606, datë 27.4.2000, neni 15 shfuqizohet.

Neni 2

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.2875, datë 30.1.2001 të Presidentit të Republikës së Shqipërisë, Rexhep Meidani




L I G J
Nr.8729,  datë 18.1.2001

PËR DISA SHTESA DHE NDRYSHIME NË LIGJIN NR.7641, DATË 1.12.1992 “PËR MIRATIMIN ME NDRYSHIME TË DEKRETIT NR.295, DATË 15.9.1992 “PËR SIGURIMIN E DETYRUESHËM TË MBAJTËSVE TË MJETEVE MOTORIKE, PËR PËRGJEGJËSINË NDAJ PERSONAVE TË TRETË””

Në mbështetje të neneve 78 dhe 83 pika 1 të Kushtetutës, me propozimin e Këshillit të Ministrave,



K U V E N D I

I REPUBLIKËS SË SHQIPËRISË
V E N D O S I:

Neni 1

Në ligjin nr.7641, datë 1.12.1992 “Për miratimin me ndryshime të dekretit nr.295, datë 15.9.1992 “Për sigurimin e detyrueshëm të mbajtësve të mjeteve motorike, për përgjegjësinë ndaj personave të tretë”” bëhen këto shtesa dhe ndryshime:

Neni 1

Pas nenit 22 shtohet neni 22/1 me këtë përmbajtje:

“Neni 22/1

Në përputhje me parashikimet e bëra në këtë ligj krijohet Byroja Shqiptare e Sigurimit me statusin e entit publik. Kjo Byro është person juridik që nuk ka qëllime fitimi. Byroja Shqiptare e Sigurimit e ka selinë në Tiranë. Mbikëqyrja dhe kontrolli i Byrosë Shqiptare të Sigurimit kryhet nga Ministria e Financave.”

Neni 2

Pas nenit 22/1 shtohet neni 22/2 me këtë përmbajtje:

“Neni 22/2

Anëtarë të Byrosë Shqiptare të Sigurimit janë detyrimisht shoqëritë e sigurimeve, të autorizuara nga Komisioni i Mbikëqyrjes së Sigurimeve, për të ushtruar veprimtarinë e sigurimeve motorike, për përgjegjësitë civile ndaj palëve të treta, që rrjedhin nga mbajtësit e mjeteve motorike.
Anëtarët e Byrosë Shqiptare të Sigurimit mbulojnë përgjegjësitë civile të të siguruarve të tyre kur këta shkaktojnë aksidente.
Byroja Shqiptare e Sigurimit pajis anëtarët me Çertifikata Ndërkombëtare të Sigurimit (kartona jeshilë), sipas formës së miratuar nga Këshilli i Byrove.
Subjektet e autorizuara nga Komisioni i Mbikëqyrjes së Sigurimeve, sipas nenit 65 të ligjit nr.8081, datë 7.3.1996 “Për veprimtaritë e sigurimit dhe të risigurimit”, marrin pjesë detyrimisht në Byronë Shqiptare të Sigurimeve, duke qenë subjekt i klauzolave të nenit 3 të këtij ligji. Anëtarët e përmendur më sipër nuk kanë të drejtë të shesin kartona të tjerë jeshilë, përveç atyre të emetuar dhe të lëshuar nga Byroja Shqiptare e Sigurimit.”

Neni 3

Pas nenit 23 shtohet neni 23/1, me këtë përmbajtje:

“Neni 23/1

Çdo anëtar i Byrosë Shqiptare të Sigurimit është përgjegjës për likuidimin e dëmit të shkaktuar nga mjetet e pajisura prej tij me Çertifikatë Ndërkombëtare Sigurimi (kartoni jeshil), sipas Marrëveshjes Uniforme, që ka nënshkruar Byroja Shqiptare e Sigurimit me byrotë e tjera. Në rast mospërmbushjeje të detyrimit nga anëtari, Byroja Shqiptare e Sigurimit likuidon vetë dëmin dhe kërkon nga anëtari shumat përkatëse për detyrimin e papaguar.
Shumat e papaguara nga anëtarët, për të përmbushur detyrimet e tyre, të përfshira në paragrafin e parë të këtij neni, paguhen në favor të Byrosë Shqiptare të Sigurimit nga anëtarët që kanë mbetur, në përpjesëtim me të ardhurat nga primet e sigurimeve të detyrueshme të mbajtësve të mjeteve motorike për përgjegjësitë civile ndaj palëve të treta të vitit para ndodhjes së aksidentit.
Nëse një anëtar nuk përmbush detyrimet e përcaktuara në paragrafët e parë dhe të dytë të këtij neni, atëherë bëhet subjekt i sanksioneve të parashikuara në paragrafin e fundit të këtij neni.
Një anëtar, i cili lëshon kartona jeshilë, është i detyruar që brenda 25 ditëve nga data e mbylljes së muajit, gjatë të cilit janë lëshuar kartonat jeshilë, të paguajë në favor të Byrosë Shqiptare të Sigurimit pjesën e primit të barabartë në pjesën e përgjegjësisë që përballohet nga kjo byro, sipas përcaktimit të bërë në paragrafin e parë të këtij neni. Pjesa e kontributit përcaktohet me akt normativ të ministrit të Financave.
Kur ministri i Financave vëren shkelje të parashikimeve të paragrafit të mësipërm, gjobit anëtarin e Byrosë Shqiptare të Sigurimit, me dyfishin e kontributit të paderdhur. Në rast përsëritjeje ministri i Financave i kërkon Komisionit të Mbikëqyrjes së Sigurimeve heqjen e autorizimit zyrtar për ushtrimin e veprimtarisë së sigurimeve, të përfshira në grupin 10 të sigurimeve, të përcaktuar në ligjin nr.8081, datë 7.3.1996 “Për veprimtaritë e sigurimit dhe të risigurimit.”

Neni 4

Pas nenit 23/1 shtohet neni 23/2 me këtë përmbajtje:

“Neni 23/2

Masa e kontributit, që shoqëritë e sigurimit paguajnë për shpenzimet e ngritjes dhe të themelimit të Byrosë Shqiptare të Sigurimit, është 20 000 USD për secilin anëtar. Ky kontribut paguhet edhe nga anëtarët e rinj në çastin e pranimit të tyre.
Kontributet për shpenzimet e Byrosë Shqiptare të Sigurimit miratohen çdo vit nga ministri i Financave, pasi të ketë marrë më përpara mendimin e mbledhjes së përgjithshme të anëtarëve të kësaj Byroje dhe paguhen në përpjesëtim me të ardhurat nga primet e sigurimit të mbajtësve të mjeteve motorike për përgjegjësi civile ndaj palëve të treta.
Kur ministri i Financave vëren shkelje të parashikimeve të paragrafit të mësipërm, gjobit anëtarin e Byrosë Shqiptare të Sigurimit, me dyfishin e kontributit të paderdhur.”

Neni 5

Pas nenit 23/2 shtohet neni 23/3 me këtë përmbajtje:

“Neni 23/3

Për mbulimin e detyrimeve të Byrosë Shqiptare të Sigurimit që rrjedhin nga qarkullimi i mjeteve motorike të pasiguruara, si dhe për ndonjë detyrim tjetër, që vjen nga aksidentet e  ndodhura në Shqipëri ose jashtë saj, të shkaktuara nga mjetet e huaja ose shqiptare, përkatësisht, krijohet fondi i kartonit jeshil.
Masa e kontributit, që çdo anëtar do të derdhë në këtë fond, caktohet çdo vit nga ministri i Financave, pasi të ketë marrë më parë mendimin e mbledhjes së përgjithshme të anëtarëve. Masa e kontributit del në bazë të primeve të sigurimit të kartonit jeshil, të arkëtuara gjatë vitit të mëparshëm ushtrimor. Shuma e kontributit, në këtë rast, për çdo anëtar nuk mund të jetë më e vogël se 100 000 USD.
Kur Ministri i Financave vëren shkelje të parashikimeve të paragrafit të dytë të këtij neni, gjobit anëtarin e Byrosë Shqiptare të Sigurimit, në masën e kontributit të paderdhur. Në rast përsëritjeje, ministri i Financave i kërkon Komisionit të Mbikëqyrjes së Sigurimeve heqjen e autorizimit zyrtar për ushtrimin e veprimtarisë së sigurimeve, të përfshirë në grupin 10 të sigurimeve, i përcaktuar në ligjin nr.8081, datë 7.3.1996 “Për veprimtaritë e sigurimit dhe të risigurimit”.”

Neni 6

Pas nenit 23/3 shtohet neni 23/4 me këtë përmbajtje:

“Neni 23/4

Organet drejtuese të Byrosë Shqiptare të Sigurimit janë:
Mbledhja e përgjithshme e anëtarëve
Këshilli administrativ
Këshilli administrativ përbëhet nga 10 anëtarë, 9 prej të cilëve zgjidhen nga mbledhja e përgjithshme e anëtarëve, ndërsa një emërohet nga ministri i Financave. Ky i fundit nuk ka të drejtë vote. Këshilli administrativ zgjedh kryetar njërin prej anëtarëve të tij.
Mbledhja e parë e përgjithshme e anëtarëve të Byrosë Shqiptare të Sigurimit thirret nga ministri i Financave.
Brenda muajit dhjetor të çdo viti, ministri i Financave, me akt të veçantë përcakton numrin e votave për secilin anëtar. Numri i votave caktohet në përpjesëtim me kontributin e anëtarëve në fondin e kompensimit dhe në fondin e kartonit jeshil.
Këshilli administrativ është i detyruar që, deri në fund të nëntorit të çdo viti, të dorëzojë te ministri i Financave listën vjetore të kontributit të anëtarëve në fondin e kompensimit dhe në fondin e kartonit jeshil.
Derisa ministri i Financave të nxjerrë aktin normativ, çdo anëtar ka të drejtën e votës në mbledhjen e përgjithshme të anëtarëve, në raportin: një votë e barabartë me dhjetë milionë lekë të primeve të sigurimit të mbajtësve të mjeteve motorike për përgjegjësitë civile ndaj palëve të treta, të arkëtuara në vitin paraardhës. Anëtarët, që kanë të ardhura më të ulta se dhjetë milionë lekë, kanë të drejtën vetëm të një vote, pavarësisht nga shuma e të ardhurave që ata kanë realizuar në çastin kur del akti normativ.”

Neni 7

Në paragrafin e parë të nenit 24, pas fjalëve “… administrimin e fondit të kompensimit”, shtohen fjalët “, si dhe të fondit të kartonit jeshil”.

Neni 8

Neni 26 ndryshohet si vijon:
“Organizimi, funksionimi dhe fusha e veprimtarisë së Byrosë Shqiptare të Sigurimit rregullohen me dispozitat e këtij ligji, si dhe në bazë të statutit të saj.
Statuti i Byrosë Shqiptare të Sigurimit dhe ndryshimet e tij miratohen nga ministri i Financave.”

Neni 9

Pas nenit 26 shtohet neni 26/1, me këtë përmbajtje:

“Neni 26/1

Në rastet kur tërhiqet autorizimi zyrtar për grupin 10 të sigurimit, anëtari nuk ka të drejtë të bëjë kërkesë për autorizim të ri, kur në rastin e tërheqjes nuk ka shlyer detyrimet e mëparshme dhe pa kaluar një vit nga data e tërheqjes.
Kur një shoqëri sigurimi, anëtare e Byrosë, falimenton ose i është hequr autorizimi zyrtar për grupin 10 të sigurimeve ose për ndonjë shkak tjetër, që e bën të pamundur ushtrimin e veprimtarisë në këtë grup sigurimi, Byroja Shqiptare e Sigurimit ushtron të gjitha të drejtat dhe detyrimet e siguruesit anëtar, për grupin 10, sipas përcaktimeve të ligjit nr.8081, datë 7.3.1996 “Për veprimtarinë e sigurimit dhe të risigurimit.”

Neni 10

Pas nenit 26/1 shtohet neni 26/2, me këtë përmbajtje:

“Neni 26/2

Të gjitha të drejtat dhe detyrimet e INSIG-ut, sh.a., që kanë të bëjnë me ushtrimin e funksioneve të Byrosë Shqiptare të Sigurimit, i kalojnë kësaj të fundit.
Ministri i Financave përcakton dhe vendos mënyrat, afatet dhe procedurat për kalimin te Byroja Shqiptare e Sigurimit të të drejtave dhe të detyrimeve të INSIG-ut, sh.a., në ushtrimin kalimtar, nga ana e tij, të funksioneve të kësaj Byroje. Aktet e nxjerra nga ministri i Financave janë të detyrueshme për të gjitha palët e interesuara.”


Neni 11

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.2876, datë 30.1.2001 të Presidentit të Republikës së Shqipërisë, Rexhep Meidani



L I G J
Nr.8730,  datë 18.1.2001

PËR ORGANIZIMIN DHE FUNKSIONIMIN E SHËRBIMIT
 TË PËRMBARIMIT GJYQËSOR

Në mbështetje të neneve 78 dhe 83 pika 1 të Kushtetutës, me propozimin e Këshillit të Ministrave,

K U V E N D I

I REPUBLIKËS SË SHQIPËRISË
V E N D O S I:

KREU I 
DISPOZITA TË PËRGJITHSHME

Neni 1
Objekti i ligjit

Ky ligj përcakton:
a) rregullat e organizimit dhe të funksionimit të Shërbimit të Përmbarimit Gjyqësor;
b) kriteret që duhet të përmbushin shtetasit që të emërohen përmbarues gjyqësorë;
c) statusin dhe procedimin disiplinor të përmbaruesit gjyqësor;
ç) marrëdhëniet me institucionet shtetërore dhe me subjektet e tjera publike dhe private.

Neni 2
Objekti i veprimtarisë

1. Shërbimi i Përmbarimit Gjyqësor ka për mision ekzekutimin e detyrueshëm të titujve ekzekutivë, në rastet e përcaktuara në Kodin e Procedurës Civile.
2. Shërbimi i Përmbarimit Gjyqësor i ushtron funksionet nëpërmjet përmbaruesve gjyqësorë.

Neni 3
Organizimi

Shërbimi i Përmbarimit Gjyqësor ka organizim unik dhe të centralizuar, me shtrirje në të gjithë territorin e Republikës së Shqipërisë.

Neni 4
Parimet e veprimtarisë

Ligjshmëria dhe objektiviteti, si dhe respektimi i të drejtave dhe lirive të garantuara me ligj subjekteve që marrin pjesë në ekzekutim, janë parimet bazë të punës së Shërbimit të Përmbarimit Gjyqësor.

Neni 5
Përmbaruesi gjyqësor

1. Përmbaruesi gjyqësor është personi i ngarkuar me ligj për kryerjen e veprimtarisë së vënies në ekzekutim të titujve ekzekutivë, në përputhje me dispozitat e Kodit të Procedurës Civile.
2. Në ushtrimin e veprimtarisë së tij përmbaruesi gjyqësor duhet të karakterizohet nga ndershmëria, paanësia dhe profesionalizmi.
3. Përmbaruesi gjyqësor në ushtrimin e veprimtarisë së tij përfaqëson autoritetin shtetëror.

KREU II
ORGANIZIMI DHE FUNKSIONIMI I  SHËRBIMIT TË PËRMBARIMIT GJYQËSOR

Neni 6
Nivelet e organizimit

Shërbimi i Përmbarimit Gjyqësor varet nga ministri i Drejtësisë dhe organizohet në nivel qendror dhe vendor, si vijon:
a) Drejtoria e Përgjithshme përbën nivelin qendror të organizimit.
b) Zyrat përmbarimore, brenda juridiksionit të çdo rrethi gjyqësor të shkallës së parë, përbëjnë nivelin vendor të organizimit dhe varen administrativisht nga Drejtoria e Përgjithshme.

Neni 7
Drejtori i Përgjithshëm

1. Drejtori i përgjithshëm përgjigjet për drejtimin, bashkërendimin dhe kontrollin e Shërbimit të Përmbarimit Gjyqësor.
2. Drejtori i përgjithshëm emërohet dhe shkarkohet nga Kryeministri, me propozimin e ministrit të Drejtësisë.

Neni 8
Përgjegjësitë e Drejtorit të Përgjithshëm

Drejtori i përgjithshëm ka këto përgjegjësi:
a) Drejton dhe kontrollon veprimtarinë e Shërbimit të Përmbarimit Gjyqësor.
b) Siguron zbatimin e njëjtë të akteve ligjore dhe nënligjore, si dhe të praktikave në fushën e veprimtarisë procedurale të ekzekutimit.
c) Përgatit dhe nxjerr urdhra, udhëzime të brendshme dhe metodika për trajtimin në përgjithësi të çështjeve në ekzekutim.
ç) I  propozon ministrit të Drejtësisë emërimin dhe shkarkimin e kryetarëve të zyrave përmbarimore.
d) Kontrollon dokumentimin e veprimtarisë përmbarimore.
dh) Organizon dhe ndjek edukimin profesional dhe trajnimin e përmbaruesve gjyqësorë.
e) Ndjek zbatimin e etikës profesionale gjatë veprimtarisë përmbarimore.
ë) Përfaqëson Shërbimin e Përmbarimit Gjyqësor në marrëdhënie me të tretët.
f) Ushtron përgjegjësi të tjera të përcaktuara me ligj.

Neni 9
Organizimi i zyrave përmbarimore

1. Zyrat përmbarimore pranë çdo rrethi gjyqësor përbëhen nga:
a) kryetari i zyrës;
b) përmbaruesit gjyqësorë;
c) personeli administrativ dhe teknik.
2. Çdo zyrë përmbarimore është person juridik dhe ka vulën e vet.

Neni 10
Organika

1. Numri i përgjithshëm i përmbaruesve gjyqësorë të Shërbimit të Përmbarimit Gjyqësor caktohet nga kryeministri, me propozimin e ministrit të Drejtësisë.
2. Struktura e Drejtorisë së Përgjithshme dhe e zyrave përmbarimore, organikat e tyre, si dhe rregullat e hollësishme për funksionimin e Shërbimit të Përmbarimit Gjyqësor përcaktohen nga ministri i Drejtësisë, me propozimin e Drejtorit të Përgjithshëm.

Neni 11
Burimet financiare

1. Për realizimin e detyrave, Shërbimi i Përmbarimit Gjyqësor ka buxhetin e vet, si pjesë të veçantë brenda buxhetit të Ministrisë së Drejtësisë.
2. Shërbimi i Përmbarimit Gjyqësor ka të drejtë të përdorë të ardhura të tjera që lejohen me ligj.

Neni 12
Sigurimi i të ardhurave nga veprimtaria përmbarimore

1. Çdo veprim përmbarimor kryhet vetëm kundrejt pagimit të tarifave përkatëse.
2. Tarifat përmbarimore përcaktohen me akt normativ të ministrit të Drejtësisë.
3. Ndarja e të ardhurave, kriteret e procedurat e administrimit dhe të shpërndarjes së të ardhurave përcaktohen me urdhër të përbashkët të ministrit të Drejtësisë dhe ministrit të Financave.

KREU III
KËSHILLI I  PËRMBARIMIT

Neni 13
Përbërja

1. Këshilli i Përmbarimit përbëhet nga sekretari i përgjithshëm i Ministrisë së Drejtësisë, drejtori i përgjithshëm i Shërbimit të Përmbarimit Gjyqësor, drejtori i Drejtorisë së Personelit, Organizimit dhe Shërbimeve në Ministri, kryetari i Zyrës Përmbarimore të Tiranës dhe një këshilltar i ministrit të Drejtësisë.
2. Rregullat për funksionimin e Këshillit të Përmbarimit dhe procedurat që ndjek ai përcaktohen nga ministri i Drejtësisë, pasi të ketë marrë mendimin e këtij Këshilli.

Neni 14
Përgjegjësitë e Këshillit të Përmbarimit

1. Këshilli i Përmbarimit zhvillon konkurs për emërimin e përmbaruesve gjyqësorë dhe shqyrton shkeljet disiplinore të kryera prej tyre.
2. Këshilli i Përmbarimit bën çdo vit vlerësimin e aftësive profesionale të përmbaruesve gjyqësorë, bazuar në kriteret e cilësisë, të vëllimit të punës, të shpejtësisë dhe të figurës së tyre morale, si më poshtë:
shumë mirë
mirë
pranueshëm
i paaftë
Sistemi i vlerësimit të punës së përmbaruesve gjyqësorë përcaktohet nga ministri i Drejtësisë, me propozimin e drejtorit të përgjithshëm të Shërbimit të Përmbarimit Gjyqësor, pasi të jetë marrë mendimi i Këshillit të Përmbarimit.
3. Këshilli i Përmbarimit ka funksion këshillimor dhe ia paraqet, në çdo rast, mendimin e vet ministrit të Drejtësisë, i cili duhet të shprehet brenda 30 ditëve nga kjo paraqitje.

KREU IV
STATUSI I  PËRMBARUESIT GJYQËSOR

Neni 15
Emërimi i përmbaruesit gjyqësor

1. Emërohet përmbarues gjyqësor shtetasi shqiptar që plotëson këto kushte:
Ka zotësi të plotë për të vepruar.
Ka kryer arsimin e lartë juridik.
Gëzon figurë të pastër morale.
ç) Nuk është i dënuar për kryerjen e një vepre penale me vendim gjyqësor të formës së prerë.
d) Nuk është larguar nga administrata publike për shkelje disiplinore brenda një afati prej 3 vjetësh nga data e depozitimit të kërkesës; kur shkelja disiplinore është kryer gjatë ushtrimit të funksionit si gjyqtar, prokuror, oficer i policisë gjyqësore, noter ose avokat, afati është 5 vjet.
2. Pranimi në Shërbimin e Përmbarimit Gjyqësor bëhet me konkurs. Këshilli i Përmbarimit ndjek procedurat e paraqitjes, të përzgjedhjes dhe të vlerësimit të kandidaturave dhe mendimin e vet ia paraqet ministrit të Drejtësisë brenda 15 ditëve.
3. Konkurruesi fitues emërohet përkohësisht përmbarues gjyqësor nga ministri i Drejtësisë, për një periudhë prove 3-mujore.

Neni 16
Periudha e provës

1. Gjatë periudhës së provës, përmbaruesi gjyqësor është nën kujdesin e një përmbaruesi të vjetër në detyrë dhe vlerësohet nga eprori i tij. Veprimtaritë e trajnimit janë të detyrueshme për përmbaruesin gjyqësor në periudhën e provës.
2. Në fund të periudhës së provës, ministri i Drejtësisë, me propozimin e drejtorit të Përgjithshëm, vendos:
emërimin përfundimtar si përmbarues gjyqësor;
largimin nga Shërbimi i Përmbarimit Gjyqësor.
3. Në rastin e pikës 2 shkronja “b” të këtij neni, personi përkatës gëzon të drejtat e përmbaruesit gjyqësor vetëm për periudhën e kohës së provës.
    
Neni 17
Papajtueshmëritë

1. Përmbaruesi gjyqësor nuk mund të ushtrojë asnjë detyrë ose veprimtari tjetër publike, me përjashtim të atyre edukative e të mësimdhënies.
2. Ai nuk duhet të jetë në marrëdhënie pune ose të kryejë veprimtari të tjera, të cilat paraqesin konflikt interesash me detyrën që ka ose pengojnë përmbushjen e saj.
3. Përmbaruesi gjyqësor nuk duhet të jetë anëtar i organeve qendrore ose ekzekutive të partive politike.

Neni 18
Përjashtimi i përmbaruesit gjyqësor

1. Përmbaruesi gjyqësor është i detyruar të heqë dorë nga ekzekutimi i çështjes kur:
a) ka interes në çështje ose në një mosmarrëveshje tjetër që ka lidhje me atë në ekzekutim;
b) ai vetë ose bashkëshortja është i afërt deri në shkallë të katërt, ose ka krushqi, deri në shkallë të dytë, ose është i lidhur me detyrime birësimi ose bashkëjeton, në mënyrë të përhershme me njërën nga palët ose nga mbrojtësit;
c) ai vetë ose bashkëshortja është në konflikt gjyqësor ose në armiqësi, ose në marrëdhënie kredie ose huaje me njërën prej palëve, ose me njërin prej përfaqësuesve;
ç) është kujdestar, punëdhënës i njërës prej palëve, administrator ose ka një detyrë tjetër në një ent, shoqatë, shoqëri ose institucion tjetër, që kanë interesa për çështjen në ekzekutim;
d) vërtetohen, në çdo rast tjetër, sipas rrethanave konkrete, arsye serioze njëanshmërie.
2. Kërkesa për heqjen dorë i paraqitet për vendim kryetarit të zyrës përkatëse përmbarimore. Në rastin e heqjes dorë nga kryetari i zyrës përmbarimore, kërkesa i paraqitet për vendim drejtorit të përgjithshëm të Shërbimit të Përmbarimit Gjyqësor. Përmbajtja e kërkesës u njoftohet palëve.

Neni 19
Heqja dorë e përmbaruesit gjyqësor

1. Përmbaruesi gjyqësor, i cili vlerëson me ndërgjegje se ka arsye për të mos marrë pjesë në ekzekutimin e një çështjeje, i kërkon të zëvendësohet kryetarit të zyrës përmbarimore. Kryetari i zyrës përmbarimore, kur e sheh me vend kërkesën, urdhëron zëvendësimin e tij me një tjetër përmbarues gjyqësor të asaj zyre. 
2. Për kryetarin e zyrës përmbarimore zëvendësimi urdhërohet nga drejtori i përgjithshëm.

Neni 20
Të drejtat

Përmbaruesit gjyqësorë gëzojnë edhe këto të drejta:
a) Marrin pjesë në sindikata ose shoqata profesionale.
b) Përfitojnë trajtim shëndetësor dhe sigurime shoqërore për vete dhe për pjesëtarët e familjes që kanë në ngarkim, në përputhje me legjislacionin në fuqi.
c) U paguhen shpenzimet për udhëtime pune, sipas kritereve dhe masës së parashikuar me vendim të Këshillit të Ministrave.
ç) Trajnohen nga shteti për ngritjen e nivelit të tyre profesional.

Neni 21
Detyrat

Përmbaruesit gjyqësorë janë të detyruar:
a) të njohin, të respektojnë dhe të zbatojnë Kushtetutën, Kodin e Procedurës Civile, Kodin Civil dhe akte të tjera ligjore e nënligjore, që lidhen me veprimtarinë përmbarimore, si dhe urdhrat, udhëzimet dhe metodikat e drejtorit të përgjithshëm të Shërbimit të Përmbarimit Gjyqësor;
b) të përsosin aftësitë profesionale dhe të marrin pjesë në veprimtaritë trajnuese të organizuara për këtë qëllim.


Neni 22
Paga dhe shpërblimet

1. Paga e përmbaruesit gjyqësor përbëhet nga paga bazë, shtesa mbi pagë dhe shpërblimi i posaçëm.
2. Pagat e punonjësve të përmbarimit gjyqësor përcaktohen me vendim të Këshillit të Ministrave.
3. Përmbaruesi gjyqësor, në varësi të rezultateve të punës, mund të përfitojë një shpërblim, i cili përballohet nga të ardhurat që realizohen, administrohen dhe shpërndahen sipas pikës 3 të nenit 12 të këtij ligji.
4. Përmbaruesi gjyqësor, në varësi të rezultateve në punë, mund të përfitojë një shpërblim, i cili përballohet nga të ardhurat që i mbeten Shërbimit të Përmbarimit Gjyqësor, në përputhje me nenin 12 të këtij ligji. Shpërblimi i posaçëm caktohet, në çdo rast, me urdhër të ministrit të Drejtësisë.

Neni 23
Koha e punës

1. Kohëzgjatja javore e punës dhe orari, si rregull, janë të njëjta me ato të administratës publike.
2. Për nevoja pune, me urdhër të eprorit të drejtpërdrejtë, përmbaruesi gjyqësor është i detyruar të punojë edhe jashtë orarit të punës, në ditët e pushimit javor, në ditët e festave ose edhe kur është me lejen vjetore.
3. Kriteret dhe masa e pagesës për punën jashtë kohëzgjatjes javore dhe orarit të zakonshëm caktohen me vendim të Këshillit të Ministrave.

Neni 24
Lejet

1. Përmbaruesit gjyqësorë gëzojnë të drejtën e një lejeje vjetore të pagueshme prej 4 javësh kalendarike. Leja vjetore bëhet në muajt korrik-gusht. Në rastet kur përmbaruesi gjyqësor në periudhën korrik-gusht ngarkohet me kryerjen e detyrave të ngutshme ose kur ndërpret lejen për nevoja pune, përveç ditëve të pushimit të mbetura, përmbaruesi gjyqësor përfiton deri në 5 ditë pushimi shtesë.
2. Për nevoja të veçanta vetjake ose familjare, përmbaruesi gjyqësor ka të drejtë të përfitojë leje të papaguar deri në 20 ditë në muaj, por jo më tepër se 30 ditë në vit.
3. Në raste martesash ose vdekjesh brenda familjes, kur është konsumuar koha e parashikuar në pikën 2 të këtij neni, përmbaruesi gjyqësor ka të drejtë të përfitojë deri në 10 ditë leje.

Neni 25
Identifikimi

1. Përmbaruesi gjyqësor ka dokument identifikues, të cilin e paraqet në çdo rast të kryerjes së detyrës. Dokumenti përdoret vetëm gjatë ushtrimit të detyrës ose për shkak të saj.
2. Përcaktimi i dokumentit identifikues bëhet me urdhër të ministrit të Drejtësisë.

Neni 26
Mbledhja dhe administrimi i të dhënave

1. Përmbaruesi gjyqësor ka të drejtë dhe merr masa për mbledhjen, administrimin dhe ruajtjen e të dhënave që lidhen ngushtë me nevojat e ushtrimit të funksioneve e të detyrave të ngarkuara, duke respektuar garancitë kushtetuese dhe ligjore për të drejtat dhe liritë themelore të njeriut.
2. Organet e administratës publike dhe të sistemit të drejtësisë, entet publike, si dhe personat fizikë e juridikë që kanë dokumente dhe të dhëna që lidhen me ekzekutimin, janë të detyruar t’i paraqesin kur u kërkohen nga përmbaruesit gjyqësorë.
3. Të dhënat e marra në përputhje me këtë nen grumbullohen, administrohen, ruhen dhe/ose asgjësohen, në përputhje me dispozitat përkatëse në fuqi.

Neni 27
Mbrojtja e veçantë e përmbaruesit gjyqësor

Kur përmbaruesit gjyqësor, gjatë ushtrimit të detyrës ose për shkak të saj, i rrezikohet jeta, familja ose i dëmtohet prona, shteti i garanton mbrojtje të veçantë, kushtet dhe mënyrat e përfitimit të së cilës përcaktohen me vendim të Këshillit të Ministrave.

Neni 28
Komandimi

1. Për nevoja të punës, pranë një zyre përmbarimore, mund të caktohet një përmbarues gjyqësor i zyrës përmbarimore më të afërt me të për ekzekutimin e një numri titujsh ekzekutivë.
2. Përmbaruesit gjyqësor mund t’i kërkohet të lëvizë në një zyrë tjetër të afërt përmbarimore jo më shumë se 2 periudha në vit, deri në 3 muaj secila. Në fund të këtij afati, përmbaruesi gjyqësor kthehet përsëri në vendin e tij të mëparshëm.
3. Caktimi dhe lëvizja urdhërohen nga drejtori i përgjithshëm i Shërbimit të Përmbarimit Gjyqësor, pasi të ketë dëgjuar përmbaruesin gjyqësor.

Neni 29
Pezullimi dhe ruajtja e vendit të punës

1. Përmbaruesi gjyqësor mund të pezullohet nga detyra me urdhër të Drejtorit të Përgjithshëm të Shërbimit të Përmbarimit Gjyqësor, kur ndaj tij fillon ndjekje penale, deri në marrjen e një vendimi përfundimtar.
2. Përmbaruesit gjyqësor i ruhet vendi i punës:
gjatë periudhës së thirrjes nën armë;
b) për periudha studimi, kur drejtori i përgjithshëm jep miratimin.
3. Përmbaruesi gjyqësor nuk paguhet gjatë periudhës së parashikuar në pikat 1 dhe 2 të këtij neni. Në rastin e parashikuar në pikën 1, kur çështja penale pushohet ose kur me vendim gjykate të formës së prerë deklarohet i pafajshëm, përmbaruesit gjyqësor i jepet paga bazë që nga çasti i pezullimit.
4. Periudha e parashikuar në pikat 1 dhe 2 të këtij neni mbahet parasysh për llogaritjen e vjetërsisë në shërbim.

Neni 30
Bashkëpunimi me organet e tjera

1. Përmbaruesi gjyqësor, për kryerjen e detyrave të ngarkuara, bashkëpunon me Policinë e Shtetit, me Policinë Ndërtimore dhe policitë e tjera, me organet e pushtetit vendor dhe prefekturat.
2. Organet shtetërore ose publike janë të detyruara të ndihmojnë përmbaruesin gjyqësor në ushtrimin e funksioneve, sipas ligjit, sa herë që kërkohet ndihma e tyre.
3. Policia e Shtetit dhe ajo Ndërtimore vë në dispozicion të përmbaruesit gjyqësor mjete dhe forca të mjaftueshme për ushtrimin e funksioneve të tij, sipas ligjit. Rregulla të hollësishme për përmbushjen e detyrave sipas kësaj pike caktohen me akte të përbashkëta të ministrit të Drejtësisë me titullarët e institucioneve përkatëse.
4. Kërkesa për dhënien e ndihmës pranë këtyre organeve bëhet nga kryetari i zyrës përmbarimore në rrethin gjyqësor dhe shpenzimet e kryera trajtohen sipas procedurave ligjore për ekzekutimin e detyrueshëm.

KREU V
DISIPLINA DHE LARGIMI

Neni 31
Masat disiplinore

1. Përmbaruesi gjyqësor, që shkel rregullat e parashikuara në aktet ligjore dhe nënligjore që lidhen me detyrën e tij ose nuk i zbaton ato, kur nuk ka vend për përgjegjësi penale, ndëshkohet me njërën nga këto masa disiplinore:
Vërejtje me shkrim
Vërejtje me paralajmërim për shkarkim nga detyra
Shkarkim nga detyra.
2. Procedimi disiplinor fillon jo më vonë se 30 ditë nga çasti i vënies re të shkeljes dhe jo më vonë se 1 vit nga çasti i kryerjes së saj.
3. Nismën për fillimin e procedimit disiplinor e ndërmerr drejtori i përgjithshëm i Shërbimit të Përmbarimit Gjyqësor. Këshilli i Përmbarimit jep mendimin e tij brenda 15 ditëve nga fillimi i procedimit.

Neni 32
Dhënia e masës disiplinore dhe shlyerja e saj

1. Masat disiplinore jepen me urdhër të ministrit të Drejtësisë dhe shënohen në dosjen vetjake. Masat disiplinore jepen në mënyrë të shkallëzuar ose në bazë të rëndësisë së shkeljes dhe të pasojave. Për çdo shkelje jepet vetëm një masë disiplinore. 
2. Përmbaruesi gjyqësor detyrohet të zhdëmtojë dëmin e shkaktuar, sipas dispozitave në fuqi.
3. Masat e mësipërme jepen sipas një procedure administrative që garanton të drejtën për të marrë të dhëna, për t’u dëgjuar, për t’u mbrojtur dhe për t’u ankuar. Vendimi për marrjen e masës disiplinore i komunikohet me shkrim të interesuarit.
4. Masat e përcaktuara në nenin 31, me përjashtim të shkronjës “c”, mund të shlyhen nëse brenda një viti nga data e dhënies së tyre, ndaj përmbaruesit gjyqësor nuk është marrë ndonjë masë tjetër disiplinore. Masat disiplinore të shlyera hiqen nga dosja vetjake.

Neni 33
Ankimi

Kundër dhënies së masave disiplinore të parashikuara në pikën 1 të nenit 31 mund të bëhet ankim në gjykatë, sipas rregullave të parashikuara në nenin 328 të Kodit të Procedurës Civile.

Neni 34
Largimi

1. Përmbaruesi gjyqësor largohet nga detyra në këto raste:
kur mbush moshën për pension;
b)  kur bëhet i paaftë nga ana shëndetësore për një periudhë kohe mbi një vit;
c)  kur humbet zotësinë për të vepruar;
ç) kur kërkon ai vetë;
d) kur shkurtohet funksioni organik;
dh) kur është pranuar në kundërshtim me kriteret e vendosura në këtë ligj.
2. Largimi i përmbaruesit gjyqësor bëhet nga ministri i Drejtësisë.

Neni 35
Shkarkimi 

1. Përmbaruesi gjyqësor shkarkohet nga detyra në këto raste:
kur dënohet për kryerjen e një vepre penale;
kur kryen shkelje të rënda të disiplinës në punë; 
c)  kur kryen në mënyrë të përsëritur thyerje të disiplinës dhe nuk i është hequr masa e dhënë më parë;
ç) kur provohet se ka përdorur funksionin e tij në shërbim të interesave vetjake ose të personave me të cilët ka lidhje familjare;
d) kur provohet se me veprimet ose mosveprimet e tij ka krijuar favore të padrejta për persona të tjerë;
dh) kur nuk përmbush veprimet përmbarimore të parashikuara në ligj;
e)  kur është vlerësuar “i paaftë” në përputhje me pikën 2 të nenit 14 të këtij ligji.
2. Shkarkimi i përmbaruesit gjyqësor bëhet nga ministri i Drejtësisë.

KREU VI
DISPOZITA KALIMTARE DHE TË FUNDIT

Neni 36
Riorganizimi i Shërbimit të Përmbarimit Gjyqësor

Brenda 6 muajve nga hyrja në fuqi e këtij ligji duhet të përfundojë riorganizimi i Shërbimit të Përmbarimit Gjyqësor, në përputhje me rregullat e caktuara në këtë ligj.

Neni 37
Dispozitë kalimtare

Për përmbaruesin gjyqësor, që në çastin e hyrjes në fuqi të këtij ligji është duke vazhduar studimet në fakultetin juridik, kriteret e vendosura në shkronjën “b” të pikës 1 të nenit 15 dhe në shkronjën “dh” të pikës 1 të nenit 34 të këtij ligji zbatohen pas mbarimit të periudhës kohore që përfshin vitet që i kanë mbetur  për përfundimin e studimeve në fakultetin juridik, plus një vit. Deri në përfundim të kësaj periudhe ai është përmbarues gjyqësor në periudhë prove dhe për të zbatohen rregullat e nenit 16 të këtij ligji.

Neni 38
Hyrja në fuqi

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.2877, datë 30.1.2001 të Presidentit të Republikës së Shqipërisë, Rexhep Meidani



L I G J
Nr.8731,  datë 18.1.2001

PËR MIRATIMIN E AKTIT NORMATIV, ME FUQINË E LIGJIT, TË KËSHILLIT TË MINISTRAVE NR.8, DATË 28.12.2000 “PËR PËRBALLIMIN E SITUATËS EMERGJENTE HIDROENERGJETIKE”

Në mbështetje të neneve 78, 83 pika 1 dhe 101 të Kushtetutës, 

K U V E N D I

I REPUBLIKËS SË SHQIPËRISË
V E N D O S I:

Miratohet akti normtiv, me fuqinë e ligjit, i Këshillit të Ministrave nr.8, datë 28.12.2000 “Për përballimin e situatës emergjente hidroenergjetike”.

Shpallur me dekretin nr.2878, datë 30.1.2001 të Presidentit të Republikës së Shqipërisë, Rexhep Meidani


D E K R E T
Nr.2862, datë 8.1.2001

PËR LËNIE TË SHTETËSISË SHQIPTARE

Në mbështetje të nenit 92 pika “c”, të Kushtetutës, të neneve 15, 19 dhe 20 të ligjit nr.8389, datë 5.8.1998 “Për shtetësinë shqiptare”, bazuar edhe në propozimin e ministrit të Rendit Publik,

D E K R E T O J:

Neni 1

U hiqet shtetësia shqiptare me kërkesë të tyre personave të mëposhtëm:
1. Gazmend Nevruz Iljazi
2. Vili Sulejman Mulla
3. Pavli Kristaq Llakmani
4. Bashkim Seit Pajo
5. Idlir Zenel Hysa
6. Meri Aleksandër Vila
7. Erion Bujar Basha
8. Shpend Nebi Bakiri
9. Mimoza Midat Boçari (Boçari)
10.Lina Aleko Rada
11. Ana Aleko Rada
12. Ivi (Ives) Gëzim Selenica
13. Bledi Daut Zelo
14. Erion Agim Metani
15. Napolon Telo (Aristotel) Stefani
16. Fatosh Meço Amataj
17. Arian Bajram Selimaj
18. Sabina Arian Selimaj
19. Sarah Arian Selimaj
20. Najada Agim Selimaj (Lumi)
21. Gentiana Nexhmi Kusch (Zoto)
22. Arben Mehmet Golemi
23. Marjana (Mariana) Zisi Canaj (Janko)
24. Evis Agron Canaj
25. Zhaklina Agron Canaj
26. Daniel Agron Canaj
27. Anila Tonin Kretz (Shkupa)
28. Zhylien Hajredin Elmazi
29. Jup Jusuf Vorfa
30. Mirela Bashkim Shehu (Kozeli)
31. Fatjon Bashkim Shehu
32. Bashkim Refat Shehu
33. Françesko Adem Gjata
34. Lulëzim Adem Gjata
35.Stephanie Lulëzim Gjata
36. Jessica Lulëzim Gjata

Neni 2

Ky dekret hyn në fuqi menjëherë.

PRESIDENTI I REPUBLIKËS SË SHQIPËRISË
Rexhep Meidani



D E K R E T
Nr.2864, datë 12.1.2001

PËR LËNIE TË SHTETËSISË SHQIPTARE

Në mbështetje të nenit 92, pika “c”, të Kushtetutës, të neneve 15, 19 dhe 20 të ligjit nr.8389, dsatë 5.8.1998 “Për shtetësinë shqiptare”, bazuar edhe në propozimin e ministrit të Rendit Publik,

D E K R E T O J:

Neni 1

I hiqet shtetësia shqiptare me kërkesë të tij qytetarit:
1. Boris Bajram Bilani

Neni 2

Ky dekret hyn në fuqi menjëherë.
PRESIDENTI I REPUBLIKËS SË SHQIPËRISË
Rexhep Meidani



V E N D I M
Nr.9, datë 12.1.2001

PËR DISA SHTESA E NDRYSHIME NË VENDIMIN NR.406, DATË 17.8.1993, TË KËSHILLIT TË MINISTRAVE, “PËR RIORGANIZIMIN E SHËRBIMIT TË MBROJTJES SË BIMËVE”

Në mbështetje të nenit 100 të Kushtetutës dhe të nenit 50, të ligjit nr.7662, dastë 19.1.1993, “Për shërbimin e mbrojtjes së bimëve”, me propozimin e ministrit të Bujqësisë dhe Ushqimit, Këshilli i Ministrave

V E N D O S I:

Në vendimin nr.406, datë 17.8.1993, të Këshillit të Ministrave, bëhen këto shtesa dhe ndryshime:
1. Pika 2 ndryshohet si vijon:
“ Në Drejtorinë e Bujqësisë dhe të Ushqimit, në çdo rreth, caktohen inspektorët e mbrojtjes së bimëve, numri i të cilëve përcaktohet në përputhje me aktet nënligjore, për miratimin e organikave dhe të numrit të punonjësve.
Laboratorët e mbrojtjes së bimëve ngrihen dhe funksionojnë mbi bazë zonale. Numri i zonave dhe vendndodhja e laboratorëve përcaktohet me urdhër të ministrit të Bujqësisë dhe të Ushqimit.”.
2. Fjala e parë e paragrafit të dytë, në pikën 3, ndryshohet si vijon:
“Inspektorët e karantinës së jashtme bimore e ushtrojnë veprimtarinë e tyre në pikat doganore, kufitare. Ata janë pjesëtarë të grupit të praktikës, që bën kontaktin e parë.”.
3. Pika 5 ndryshohet si vijon:
“Ministria e Bujqësisë dhe Ushqimit të marrë masat për ngritjen dhe plotësimin e laboratorit qendror të karantinës bimore dhe të laboratorit të kontrollit cilësor shtetëror të produkteve për mbrojtjen e bimëve (PMB), në Institutin e Mbrojtjes së Bimëve, të zyrave të inspektimit karantinor fitosanitar, në pikat doganore, kufitare, dhe të laboratorëve zonalë të mbrojtjes së bimëve.”.
4. Pika 6 shfuqizohet.
5. Pika 9 ndryshohet si vijon:
“Pagesat për shpenzimet administrative të regjistrimit të PMB-ve, shpenzimet për analizat cilësore të tyre, gjatë procedurave të regjistrimit dhe pas hedhjes në treg, dhe shpenzimet për kryerjen e provave biologjike-agronomike bëhen nga llogaria e thesarit për Institutin e Mbrojtjes së Bimëve. Ato administrohen sipas akteve, ligjore dhe nënligjore, në fuqi, për investime dhe shërbime operative në laboratorin e kontrollit cilësor shtetëror të PMB-ve dhe për shpërblimin e anëtarëve të Komisionit Shtetëror të Regjistrimit të PMB-ve.”.
Ky vendim hyn në fuqi pas botimit në Fletoren Zyrtare.

KRYEMINISTRI
Ilir Meta


V E N D I M
Nr.15, datë 12.1.2001

PËR DISA NDRYSHIME NË VENDIMIN NR.60, DATË 27.2.1992, TË KËSHILLIT TË MINISTRAVE, “PËR TRAJTIMIN ME PAGË DHE SHTESA MBI PAGË TË USHTARAKËVE”, NË VENDIMIN NR.54, DATË 27.2.1992, TË KËSHILLIT TË MINISTRAVE, “PËR SISTEMIN E PAGAVE TË MINISTRISË SË RENDIT PUBLIK DHE USHTARAKËVE TË MINISTRISË SË DREJTËSISË” DHE NË VENDIMIN NR.726, DATË 21.12.2000, TË KËSHILLIT TË MINISTRAVE, “PËR PAGAT E PUNONJËSVE TË INSTITUCIONEVE BUXHETORE”

Në mbështetje të nenit 100 të Kushtetutës, të ligjit nr.8487, datë 13.5.1999, “Për kompetencat për caktimin e pagave të punës”, dhe të ligjit nr.8718, datë 19.12.2000, “Për buxhetin e shtetit të vitit 2001”, me propozimin e zëvendëskryeministrit dhe ministër i Punës dhe Çështjeve Sociale, Këshilli i Ministrave

V E N D O S I :

I. Të rriten pagat e ushtarakëve, të sistemit të Ministrisë së Mbrojtjes dhe të Ministrisë së Rendit Publik, në masën 10 për qind.
II. Në vendimin nr.60, datë 27.2.1992, të Këshillit të Ministrave, “Për trajtimin me pagë dhe shtesat mbi pagë të ushtarakëve”, bëhen këto ndryshime:
a) Në pikën 1, niveli më i ulët i pagës së ushtarakut aktiv të jetë 7720 lekë në muaj, kurse niveli më i lartë (drejtor drejtorie) të jetë 32 670 lekë në muaj.
b) Në pikën 2, paga e ushtarakut të shërbimit aktiv, e nxënësve dhe e studentëve ushtrarakë të jetë deri 930 lekë në muaj.
c) Në pikën 5, paragrafi i tretë, paga për ushtarin rezervist të jetë dEri 666 lekë në ditë.
Ç) Paga mujore për funksionet e mëposhtme të bëhet:
- Shef i Shtabit të Përgjithshëm77 865 lekë
- Zëvendësshefi i Shtabit të Përgjithshëm61 090 lekë
- Drejtor i përgjithshëm63 355 lekë
- Shef i kabinetit të ministrit (ushtarak)59 630 lekë
- Këshilltar i ministrit (ushtarak)50 180 lekë
III. Në vendimin nr.54, datë 27.2.1992, të Këshillit të Ministrave, “Për sistemin e pagave të Ministrisë së Rendit Publik, dhe ushtarakëve të Ministrisë së Drejtësisë“, bëhen këto ndryshime:
a) Në pikën 1, niveli më i ulët i pagës bazë të ushtarakut të sistemit të Ministrisë së Rendit Publik,të jetë 7 720 lekë në muaj dhe niveli më i lartë (drejtor drejtorie) të jetë 33614 lekë në muaj, ndërsa niveli më i ulët dhe më i lartë për ushtarakun e sistemit të Ministrisë së Drejtësisë të mbetet i pandryshuar, përkatësisht 7 018 lekë në muaj dhe 30 558 lekë në muaj.
b) Në pikën, paga e ushtarëve të shërbimit të detyrueshëm dhe e studentëve të shkollave të Ministrisë së Rendit Publik të jetë deri në 930 lekë në muaj.
c) Për ushtarakët e Ministrisë së Rendit Publik, paga e të cilëve është përcaktuar me vendime të veçanta të Këshillit të Ministrave (jashtë sistemit të pagave me klasa) pagat rriten me 10 për qind.
ç) Paga mujore për funksionet e mëposhtme bëhet:
- Drejtor i përgjithshëm i Policisë73 870 lekë
- Zëvendësdrejtor i përgjithshëm i Policisë66 890 lekë
- Komandant i Gardës së Republikës66 890 lekë
IV. Në vendimin nr.726, datë 21.12.2000, të Këshillit të Ministrave, “Për pagat e punonjësve të institucioneve buxhetore”, paragrafi i parë, pika 20 ndryshohet si vijon:
“Për natyrë të veçantë pune, punonjësit civilë në sistemin e Ministrisë së Mbrojtjes përfitojnë shtesë mbi pagën bazë mujore në masën deri në 32 për qind, ndërsa punonjësit civilë në sistemin e Ministrisë së Rendit Publik në masën deri në 65 për qind.”.
V. Efektet financiare, që rrjedhin nga zbatimi i këtij vendimi, të përballohen nga buxheti i miratuar për vitin 2001, për secilën ministri.
VI. Ngarkohen Ministria e Financave, Ministria e Punës dhe Çështjeve Sociale, Ministria e Mbrojtjes dhe Departamenti i Administratës Publike, që brenda datës 28.2.2001, të paraqesin në Këshillin e Ministrave, për shqyrtim e miratim, studimin përkatës për përmirësimin e sistemit të pagave të ushtrarakëve të Ministrisë së Mbrojtjes.
Ky vendim hyn në fuqi pas botimit në Fletoren Zyrtare dhe i shtrin efektet nga data 1 janar 2001.
KRYEMINISTRI
Ilir Meta


V E N D I M
Nr.17, datë 12.1.2001

PËR MIRATIMIN E PROCEDURËS SË TENDERIMIT, PËR SHITJEN E PAKETËS SË AKSIONEVE, PREJ 94 PËRQINDËSH, TË ZOTËRUAR NGA SHTETI NË “BIRRA MALTO”, SH.A, TIRANË, DHE PËR SHPALLJEN FITUES TË TENDERIT KANDIDATIN E RADHËS, “11 SHOQËRI SHQIPTARE”

Në mbështetje të nenit 100 të Kushtetutës, të ligjit nr.7512, datë 10.8.1991, “Për sanksionimin dhe mbrojtjen e pronës private, të nismës së lirë, të veprimtarive private, të pavarura dhe privatizimit”, të nenit 3, të ligjit nr.8334, datë 23.4.1998, “Për privatizimin e shoqërive tregtare që veprojnë në sektorët jostrategjikë“, dhe të kap.XI, pika 4, shkronja “d” të vendimit nr.529, datë 21.8.1998, të Këshillit të Ministrave, “Për privatizimin e shoqërive tregtare që veprojnë në sektorët jostrategjikë“, me ndryshimet përkatëse, me propozimin e kryeministrit, Këshilli i Ministrave

V E N D O S I:

1. Miratimin e procedurës së tenderimit, për shitjen e paketës së aksioneve prej 94 pëqindësh, të zotëruar nga shteti në “Birra Malto”, sh.a., Tiranë, dhe për shpalljen fitues të tenderit kandidatin “11 shoqëritë shqiptare”.
3. Vendimi nr.491, datë 19.9.2000, i Këshillit të Ministrave, “Për miratimin e procedurës së tenderimit për shitjen e paketës së aksioneve në “Birra Malto”, sh.a., Tiranë dhe shpalljen fitues të tenderit të “Birra Peroni”, S.p.a” shfuqizohet.
Ky vendim hyn në fuqi pas botimit në Fletoren Zyrtare.

KRYEMINISTRI
Ilir Meta


V E N D I M
Nr.21, datë 20.1.2001

PËR MIRATIMIN E PLANIT TË VEPRIMIT, PËR STRATEGJINË KOMBËTARE TË STREHIMIT

Në mbështetje të shkronjës “b”, pika 1 e nenit 59, të nenit 100, të Kushtetutës, dhe të nenit 13, të ligjit nr.8030, datë 15.11.1995, “Për kontributin e shtetit për familjet e pastreha”, me propozimin e ministrit të Punëve Publike, Këshilli i Ministrave

V E N D O S I :

1. Miratimin e planit të veprimit të strategjisë kombëtare të strehimit.
2. Ngarkohen Ministria e Punëve Publike, Ministria e Financave, Ministria e Drejtësisë, Ministria e Punës dhe Çështjeve Sociale, Ministria e Bashkëpunimit Ekonomik dhe Tregtisë, Ministria e Pushtetit Lokal dhe INSTAT-i, për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Ilir Meta



V E N D I M
Nr.35, datë 20.1.2001

PËR SHPËRNDARJEN E KËSHILLIT TË KOMUNËS BËRXULLË, NË QARKUN E TIRANËS

Në mbështetje të nenit 115 të Kushtetutës dhe të pikës 4 të nenit 26, të ligjit nr.8652, datë 31.7.2000, “Për organizimin dhe funksionimin e qeverisjes vendore”, me propozimin e ministrit të Pushtetit Lokal, Këshilli i Ministrave

V E N D O S I:

Shpërndarjen e këshillit të komunës Bërxullë, në qarkun e Tiranës.
Ky vendim hyn në fuqi 15 ditë pas botimit në Fletoren Zyrtare.

KRYEMINISTRI
Ilir Meta



V E N D I M
Nr.36, datë 20.1.2001

PËR SHPËRBLIMIN E PUNËS NË SHOQËRITË TREGTARE, ME KAPITAL TËRËSISHT SHTETËROR, QË E USHTROJNË VEPRIMTARINË E TYRE NË SEKTORIN FINANCIAR

Në mbështetje të nenit 100 të Kushtetutës dhe të nenit 6 të ligjit nr.8487, datë 13.5.1999, “Për kompetencat për caktimin e pagave të punës”, me propozimin e ministrit të Financave, Këshilli i Ministrave

V E N D O S I:

1. Paga e drejtorit të përgjithshëm të shoqërive tregtare, me kapital tërësisht shtetëror, që e ushtrojnë verpimtarinë e tyre në sektorin financiar, “INSIG”, sh.a., dhe “Banka e Kursimeve”, sh.a., përcaktohet nga ministri i Financave, në mbështetje të propozimeve të bëra nga këshillat, drejtuese ose mbikëqyrëse, të shoqërive respektive, të quajtura më poshtë “Këshilla”.
2. Këshillat e shoqërive, të parashikuara në pikën 1 të këtij vendimi, përcaktojnë sistemin e pagave dhe të shpërblimeve të punonjësve. Ky sistem të ndërtohet duke iu referuar sistemit të pagave dhe të shpërblimeve të punonjësve në administratën publike. Raporti i pagës minimale me pagën e drejtorit të përgjithshëm të përcaktohet duke iu referuar raportit të pagës minimale me pagën maksimale në administratën publike, por, në asnjë rast, të mos kalojë raportin 1:9.
3. Këshillat i propozojnë ministrit të Financave fondin e shpërblimeve për punonjësit e tyre. Shpërblimet për punonjësit jepen pas nxjerrjes së rezultateve financiare, çdo 3 ose 6 muaj.
Ministri i Financave përcakton shpërblimet për organet drejtuese të shoqërive tregtare, që ushtrojnë veprimtarinë e tyre në sektorin financiar.
4. Në pikën 8 të vendimit nr.317, datë 8.7.1999, të Këshillit të Ministrave, “Për shpërblimin e punës të punonjësve”, fjalët “Drejtori i INSIG”, dhe “Drejtor i Bankës së Kursimeve”, hiqen.
Ky vendim hyn në fuqi pas botimit në Fletoren Zyrtare.

KRYEMINISTRI
Ilir Meta


V E N D I M
Nr.38, datë 26.1.2001

PËR NJË MBROJTJE TË VEÇANTË TË PERSONAVE, QË NDIHMOJNË POLICINË, DHE TË PUNONNJËSVE TË POLICISË, QË U KËRCËNOHET JETA, FAMILJA DHE PRONA, PËR SHKAK TË DETYRËS

Në mbështetje të nenit 100 të Kushtetutës, të pikës 2, të nenit 34, dhe të pikës 2, të nenit 57, të ligjit nr.8553, datë 25.11.1999, “Për Policinë e Shtetit”, me propozimin e ministrit të Rendit Publik, Këshilli i Ministrave

V E N D O S I:

1. Policia e Shtetit siguron mbrojtje të veçantë për:
a) personat që u kërcënohet jeta, familja dhe prona, për shkak të të dhënave që i japin policisë, për ngjarje ose autorë veprash penale;
b) punonjësit e policisë, të cilëve, për shkak të detyrës, u kërcënohet jeta, prona dhe familja.
Me mbrojtje të veçantë, në këtë vendim, do të kuptohen masat, me karakter organizativ dhe profesional, për ruajtjen fizike të personave të përmendur në shkronjat “a” dhe “b”, që në vijim do të quhen “persona të kërcënuar”.
2. Në Drejtorinë e Përgjithshme të Policisë së Shtetit të përcaktohen, me urdhër të ministrit të Rendit Publik, struktura që do të merret me çështjet e mbrojtjes së veçantë të personave të kërcënuar dhe detyrat funksionale të kësaj strukture.
3. Në Drejtorinë e Përgjithshme të Policisë krijohet komisioni i posaçëm (KVK), me këtë përbërje:
a) Zëvendësdrejtori i përgjithshëm i Policisë së Shtetit…………………… kryetar
b) Drejtori i Policisë Kriminale…………………………………………….....anëtar
c) Shef i strukturës, që do të caktohet sipas pikës 2 të këtij vendimi…….anëtar
ç) Drejtori i policisë së qarkut ku banon personi i kërcënuar……………. anëtar
d) Drejtori i Forcave Sociale e të Ndërhyrjes së Shpejtë………………….anëtar,
i cili shqyrton kërkesat për mbrojtje të veçantë të paraqitura nga:
- drejtoria e policisë së qarkut;
- personi i kërcënuar apo përfaqësuesi i tij ligjor;
4. Kërkesa, që i paraqitet komisionit të vlerësimit të kërcënimeve, duhet të përmbajë:
a) gjenealitetet e plota të subjektit që kërcënohet;
b) rrezikshmërinë e theksuar shoqërore të kërcënimeve;
c) shkaqet e kërcënimit dhe rrethanat e tjera, që e detyrojnë subjektin të paraqesë kërkesën.
5. Komisioni i vlerësimit të kërcënimeve, brenda 30 ditëve nga paraqitja e kërkesës për mbrojtje të veçantë, vendos:
a) Pranimin e kërkesës.
Në këtë rast përcakton edhe masat konkrete të mbrojtjes, të cilat kanë të bëjnë me:
- ruajtjen fizike;
- ruajtjen e banesës a të pronës së personit;
- transferimin e tij;
- dërgimin jashtë shtetit;
- masa të tjera të varësi të çështjes.
b) Mospranimin e kërkesës.
6. Vendimi i komisionit të vlerësimit të kërcënimeve miratohet nga drejtori i përgjithshëm i Policisë së Shtetit dhe përmban:
a) Pjesën hyrëse, d.m.th, subjektin që ka bërë kërkesën, kohën dhe vendin e marrjes së vendimit, përbërjen emërore të komisionit.
b) Pjesën përshkruese, ku jepen rrethanat që e kanë shtyrë subjektin për të bërë kërkesën, veprën penale të kryer, personalitetin e të kërcënuarit, rrezikshmërinë shoqërore të kërcënimeve dhe vlerësimet për të dhënat që zotërohen rreth një fakti të tillë.
c) Pjesën vendimmarrëse, ku përcaktohen masat konkrete për mbrojtjen e veçantë, kohën, ekzekutuesin e vendimit, afatin e zgjatjes së masave, shpenzimet dhe subjektin që do t’i përballojë këto shpenzime.
7. Kundër vendimit për mospranimin e kërkesës bëhet ankim, brenda 30 ditëve nga data e marrjes së njoftimit, te ministri i Rendit Publik, vendimi i të cilit është përfundimtar.
8.Vendimi i komisionit të vlerësimit të kërcënimeve zbatohet nga struktura përkatëse, e ngarkuar për këtë qëllim, sipas pikës 2 të këtij vendimi.
9. Shpenzimet për realizimin e mbrojtjes së veçantë përballohen nga buxheti i Ministrisë së Rendit Publik, ose nga subjekti shtetëror, që ka paraqitur kërkesën.
10. Ngarkohet Drejtoria e Përgjithshme e Policisë së Shtetit për zbatimin e këtij vendimi.
11. Ngarkohet ministri i Rendit Publik për kontrollin e zbatimit të këtij vendimi dhe për miratimin e akteve në zbatim të tij.
Ky vendim hyn në fuqi pas botimit në Fletoren Zyrtare.

KRYEMINISTRI
Ilir Meta


V E N D I M
Nr.39, datë 26.1.2001

PËR DISA SHTESA NË VENDIMIN NR.726, DATË 21.12.2000, TË KËSHILLIT TË MINISTRAVE, “PËR PAGAT E PUNONJËSVE TË INSTITUCIONEVE BUXHETORE”

Në mbështetje të nenit 100 të Kushtetutës dhe të neneve 2 dhe 6, të ligjit nr.8487, datë 13.5.1999, “Për kompetencat për caktimin e pagave të punës”, me propozimin e zëvendëskryeministrit dhe ministrit të Punës dhe Çështjeve Sociale dhe të ministrit të Pushtetit Lokal, Këshilli i Ministrave

V E N D O S I:

Në vendimin nr.726, datë 21.12.2000, të Këshillit të Ministrave bëhen këto shtesa:
1. Në pikën 4 shtohet një paragraf, me këtë përmbajtje:
“Në varësi me numrin e popullsisë, shtrirjen territoriale dhe nivelin e zhvillimit ekonomiko-social, kategorizimi i qarqeve, i bashkive e i komunave, për efekt page të punonjësve, bëhet nga ministri i Pushtetit Lokal dhe miratohet nga kryeministri.”.
2. Në lidhjen II-A “Shtesat mbi pagë për funksione drejtuese”, në kreun II “Shtesa të tjera”, pas pikës 22 shtohet pika 23, me këtë përmbajtje:
“24. Drejtuesve dhe specialistëve të Drejtorisë së Kontroll-Mbikëqyrjes dhe Drejtorisë së Shpronësimeve, në Drejtorinë e Përgjithshme të Rrugëve, për natyrë të veçantë pune u jepet një shtesë mbi pagën bazë në masën 30 për qind.”.
3. Në lidhjen II-A “Shtesa mbi pagë për funksione drejtuese”, në kreun II “Shtesa të tjera”, bëhen këto plotësime:
“Në fund të pikës 3 shtohet një paragraf, me këtë përmbajtje:
“Në prefektura, revizorët (inspektorët e kontrollit) 35-40 për qind dhe drejtuesve të tyre 10 për qind. Këta punonjës nuk përfitojnë shtesën mbi pagë, të përcaktuar në pikën 11 të kësaj lidhjeje."”.
Ky vendim hyn në fuqi pas botimit në Fletoren Zyrtare.

KRYEMINISTRI
Ilir Meta
V E N D I M
Nr.40, datë 26.1.2001

PËR DISA SHTESA DHE NDRYSHIME NË VENDIMIN NR.198, DATË 4.5.1993, TË KËSHILLIT TË MINISTRAVE, “PËR KRIJIMIN E ENTIT KOMBËTAR TË BANESAVE”

Në mbështetje të nenit 100 të Kushtetutës dhe të nenit 3 të ligjit nr.7582, datë 13.7.1992, “Për ndërmarrjet shtetërore”, me propozimin e ministrit të Punëve Publike, Këshilli i Ministrave

V E N D O S I:

Në vendimin nr.198, datë 4.5.1993, të Këshillit të Ministrave, bëhen këto shtesa dhe ndryshime:
1. Në pikën 2 shtohen shkronjat “b/1”, “f”, “g” dhe “h”, me këtë përmbajtje:
“b/1. Bën studime dhe projektime të plota në fushën e banesave, përfshirë dhe urbanizimin e shesheve të ndërtimit”.
“f. Blerje trojesh, në tregun e lirë, për ndërtim banesash”.
“g. Blerje dhe shitje banesash, në tregun e lirë, për kategorinë e të pastrehëve dhe të qytetarëve, me status të veçantë, të përcaktuar me aktet, ligjore e nënligjore”.
“h. Dhënie me qira të banesave, deri në shitjen e tyre”.
2. Në pikën 3 bëhen këto ndryshime:
- Paragrafi i parë dhe i dytë hiqen dhe zëvendësohen me:
“Këshilli Drejtues përbëhet nga 7 anëtarë, dhe konkretisht:
- Përfaqësues nga aprati i Këshillit të Ministrave………………1
- Përfaqësues nga Ministria e Punëve Publike………………….4
- Përfaqësues nga Ministria e Financave…………………………1
- Përfaqësues nga Ministria e Pushtetit Lokal…………………..1
Kryetari dhe anëtarët e Këshillit Drejtues propozohen nga ministria përkatëse dhe emërohen nga ministri i Punëve Publike.
Këshilli drejtues gëzon të drejtën e shpërblimit, në përputhje me vendimin përkatës të Këshillit të Ministrave”.
- Në paragrafin 4, fjalia e dytë ndryshohet dhe zëvendësohet me:
“Në bazë të propozimeve të drejtorit të Përgjithshëm, Këshilli Drejtues zgjedh drejtorët e drejtorive në Drejtorinë e Përgjithshme, drejtorët dhe kryetarët rajonalë ndërmjet të paktën 2 kandidaturave”.
3. Pas pikës 4 shtohet 4.1 me këtë përmbajtje:
“Për rastin e banesave të ndërtuara me fonde shtetërore, nëpërmjet EKB-së, ky i fundit vepron si agjent-shitës dhe pronar me të drejta të plota mbi banesë, deri në shlyerjen e plotë të detyrimeve financiare që qytetarët do të kenë për këto banesa.”.
Ky vendim hyn në fuqi pas botimit në Fletoren Zyrtare.

V E N D I M
Nr.43, datë 26.1.2001

PËR KALIMIN NË PRONËSI PA SHPËRBLIM, TË 51 PËR QIND TË AKSIONEVE TË SHOQËRISË “SHTYPSHKRONJA TIRANA”, SH.A., NË TIRANË, PËR KRYEGJYSHATËN BOTËRORE TË BEKTASHINJVE

Në mbështetje të nenit 100 të Kushtetutës dhe të nenit 23, të ligjit nr.7512, datë 10.8.1991, “Për sanksionimin e pronës private, të nismës së lirë, të veprimtarive private të pavarura dhe privatizimit” ndryshuar me ligjin nr.8159, datë 7.11.1996, “Për miratimin me ndryshime të dekretit nr.1632, datë 1.1.1996, “Për disa ndryshime në ligjin nr.7512, datë 10.8.1991””, me propozimin e ministrit të Ekonomisë Publike dhe Privatizimit, Këshilli i Ministrave

V E N D O S I:

1. Kalimin në pronësi pa shpërblim të 51 për qind të aksioneve të shoqërisë “Shtypshkronja Tirana”, Sh.a., në Tiranë, për Kryegjyshatën Botërore të Bektashinjve.
2. Në vendimin nr.78, datë 21.1.1999, të Këshillit të Ministrave, “Për ruajtjen e pronësisë shtetërore në disa shoqëri tregtare dhe ndërmarrje”, nga lista e ndërmarrjeve shtetërore, shoqërive anonime dhe shoqërive të përbashkëta në të cilat ruhet pjesëmarrja e kapitalit shtetëror, shfuqizohet pika 9.
3. Ngarkohet Ministria e Ekonomisë Publike dhe Privatizimit dhe Agjencia Kombëtare e Privatizimit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI

V E N D I M
Nr.49, datë 26.1.2001

PËR SKEMËN E SHTYRJES SË PAGESËS SË TVSH-së DHE PËRCAKTIMIN E KATEGORISË SË EKSPORTUESVE, QË PËRFITOJNË RIMBURSIMIN, 
BRENDA 30 DITËVE, TË TVSH-së

Në mbështetje të nenit 100 të Kushtetutës, dhe të neneve 26 dhe 50, të ligjit nr.7928, datë 27.4.1995, “Për tatimin mbi vlerën e shtuar”, i ndryshuar edhe me ligjin nr.8714, datë 15.12.2000, me propozimin e ministrit të Financave, Këshilli i Ministrave

V E N D O S I:

I. PËR SISTEMIN E SHTYRJES SË PAGESËS SË TVSH-së
1. Ndaj çdo objekti të tatueshëm me TVSH, i cili importon pajisje apo makineri, për t’i investuar po vetë në njërën nga fushat e përcaktuara në pikën 5 të këtij vendimi, zbatohet sistemi i shtyrjes së pagesës për tatimin mbi vlerën e shtuar. Importimi dhe investimi kryhen nga i njëjti subjekt.
2. Subjektet e tatueshme me TVSH, që importojnë makineri dhe pajisje për t’u investuar në prodhim, ndërtim, telekomunikacion dhe KESH, identifikohen dhe klasifikohen me të drejtën e shtyrjes së pagesës, me kërkesën e tyre apo kryesisht.
3. Përfitojnë lehtësitë e parashikuara në pikën 1 të këtij vendimi, vetën subjektet që importojnë makineri dhe pajisje, që i takojnë linjës teknologjike apo që lidhen, drejtpërdrejtë, me procesin teknologjik përkatës.
4. Për qëllime të zbatimit të dispozitave të këtij vendimi:
a) me fjalën “makinë“ do të kuptohet çdo konstruksion i krijuar prej njeriut, që, duke marrë energji në një formë të përshtatshme, si dhe instruksionet e duhura, është në gjendje të kryejë punë. Një sistem makinash, të lidhura sipas një skeme të përcaktuar, përbëjnë atë që quhet “makineri”.
b) me shprehjen “linjë teknologjike” do të kuptohet tërësia e makinerive dhe e pajisjeve, që nevojiten për të realizuar procesin teknologjik në fushën përkatëse, ku do të bëhet investimi.
c) me shprehjen “proces teknologjik”, do të kuptohet tërësia e metodave që duhen të ndiqen, hap pas hapi, për të bërë të mundur kryerjen e qëllimit, për të cilin bëhet investimi përkatës.
ç) me fjalën “pajisje” do të kuptohen pajisjet dhe aparaturat, që shërbejnë si plotësuese të makinerive dhe që ndihmojnë për funksionimin e rregullt të tyre, si dhe për matjen dhe kontrollin e parametrave të punës.
5. Investimet që përfitojnë nga lehtësitë e parashikuara në pikën 1 të këtij vendi, duhet të kryhen të paktën në njërën nga fushat e mëposhtme:
a) Në prodhim, me të cilin do të kuptohet instalimi i makinerive dhe i linjave teknologjike, për të realizuar shfrytëzimin e pasurive natyrore (përfshirë ato ujore), rritjen e bimëve dhe të kafshëve dhe përpunimin industrial të lëndëve të para e të gjysmëprodukteve.
b) Në ndërtim, me të cilin do të kuptohet ngritja e parkut të makinerive dhe të pajisjeve, të nevojshme për të realizuar sipërmarrje ndërtimore.
c) Në telekomunikacion, me të cilat do të kuptohet instalimi i centraleve dhe i sistemeve të antenave, i linjave dhe i aparaturave të nevojshme, për të realizuar telekomunikimin masiv.
6. Makineritë dhe pajisjet e subjektit që ka fituar lehtësitë e parashikuara në pikën 1 të këtij vendimi, duhet të regjistrohen në llogarinë e mjeteve themelore të investitorit.
7. Kur tatimpaguesit e TVSH-së importojnë makineri dhe pajisje, sipas klasifikimit të bërë në këtë vendim, atyre u lejohet shtyrja e pagesës së TVSH-së mbi importet deri në çastin e dorëzimit të deklaratës përkatëse të TVSH-së. Kjo do të thotë se kjo kategori mallrash nuk i nënshtrohet pagimit të TVSH-së në doganë.
8. Në këto raste, importuesit bëjnë menjëherë një faturë tatimore shitjeje (brenda vendit) për të njëjtën vlerë të makinerive dhe të pajisjeve të importuara nën skemën e shtyrjes së pagesës, ku shitësi dhe blerësi është i njëjti person. Ko faturë regjistrohet në librin e shitjeve dhe të blerjeve.
9. Nëse importuesi gëzon të drejtën e 100 për qind të kreditimit tatimor për blerjet (d.m.th. makineritë dhe pajisjet e importuara do t’i shërbejnë krejtësisht veprimtarisë së tatueshme), TVSH-ja, e zbatueshme në importe, do të zbritet e tëra nga po e njëjta shumë TVSH-je, e llogaritur mbi shitjet, sipas pikës 8 të vendimit. Në të kundërt, do të zbatohet paragrafi “Kreditim i pjesshëm”, i udhëzimit të ministrit të Financave, “Për TVSH-në”.
10. Në deklaratën përkatëse të TVSH-së, vlera e tatueshme në import, e makinerive dhe e pajisjeve, dhe TVSH-ja e llogaritur për këto mallra, raportohen në kutitë përkatëse të importit (14 e 15 të Formularit të Deklarimit të Pagesës) dhe në të njëjtën deklaratë raportohen si shitje brenda vendit dhe si TVSH e llogaritur mbi këto shitje (11 e 12 të Formularit të Deklarimit të Pagesës) dhe në të njëjtën deklaratë raportohen si shitje brenda vendit dhe si TVSH e llogaritur mbi këto shitje (11 e 12 të Formularit të Deklarimit të Pagesës).
11. Tatimpaguesi, që përfiton nga kjo skemë, detyrohet të dorëzojë në degën e tatimeve ku është i regjistruar, brenda datës 14 të muajit pasardhës, përveç Formularit të Deklarimit të Pagesës edhe dokumentet e mëposhtme, në dy kopje:
- kopje të faturës së shitjes, të hartuar siç është përshkruar më lart;
- kopje të librit të shitjes dhe të blerjes, të periudhës përkatëse tatimore;
- kopje të deklaratës doganore të importit.
Në degën e doganës përkatëse, për të mbyllur llogaritë kontabël të importimeve, tatimpaguesi dorëzon, brenda datës 25 të muajit pasardhës, një kopje të çdo dokumenti të mëposhtëm:
- kopje të faturës së shitjes, të hartuar siç është përshkruar më lart;
- kopje të librit të shitjes dhe të blerjes, të periudhës përkatëse tatimore;
- kopje të Formularit të Deklarimit të Pagesës.
Të gjitha këto dokumente duhet të jenë të vulosura nga zyra e TVSH-së. Mosdërgimi i dokumentacionit të plotë në zyrat e doganës, u jep të drejtë organeve doganore të pezullojnë zbatimin e kësaj skeme.
II. KATEGORIZIMI I EKSPORTUESVE
1. Për qëllime të përfitimit të rimbursimit, sipas pikës 4 të nenit 50 të ligjit nr.8714, datë 15.12.2000, do të quhen eksportues ajo kategori tatimpaguesish, që:
a) eksporton sipas kuptimit të neneve 181 dhe 182, të Kodit Doganor;
b) vlera e eksporteve të bëra në një muaj përbën më shumë se 50 për qind të vlerës totale të shitjeve, duke përfshirë eksportet.
2. Teprica kreditore, që do të kërkohet si e rimbursueshme, duhet të plotësojë dy kushte njëkohësisht:
a) të llogaritet si produkt i koeficientit N me totalin e TVSH-së së paguar në blerje, ku N të jetë i madh se 50 për qind.
N=Vlera totale e eksporteve të një muaji
     Vlera totale e shitjeve të një muaji (përfshi eksportet)
b) të jetë më shumë se 400 000 lekë.
Ky vendim hyn në fuqi pas botimit në Fletoren Zyrtare.

V E N D I M
Nr.50, datë 26.1.2001

PËR MIRATIMIN E MANUALIT KONTABËL TË BANKËS SË SHQIPËRISË

Në mbështetje të nenit 100 të Kushtetutës dhe të nenit 3, shkronja “b”, paragrafi i dytë, i ligjit nr.7661, datë 19.1.1993, “Për kontabilitetin”, me propozimin e ministrit të Financave, Këshilli i Ministrave

V E N D O S I:

Miratimin e manualit kontabël të Bankës së Shqipërisë.
Ky vendim hyn në fuqi 15 ditë pas botimit në Fletoren Zyrtare.

V E N D I M
Nr.51, datë 26.1.2001

PËR SHPRONËSIMIN, PËR INTERES PUBLIK, TË PASURIVE TË PALUAJTSHME, TË CILAT PREKEN NGA NDËRTIMI I SUPERSTRADËS SUKTH-DURRËS, NË RRETHIN E DURRËSIT

Në mbështetje të nenit 100 të Kushtetutës dhe të neneve 5, pika 1, 20 dhe 21, të ligjit nr.8561, datë 22.12.1999, “Për shpronësimet dhe marrjen në përdorim të përkohshëm të pasurisë pronë private për interes publik”, me propozimin e ministrit të Transportit, Këshilli i Ministrave

V E N D O S I:

1. Shpronësimin, për interes publik, të pasurive të paluajtshme të pronarëve, që preken nga ndërtimi i superstradës Sukth-Durrës, në rrethin e Durrësit.
2. Shpronësmi bëhet në favor të Ministrisë së Transportit.
3. Pronarët e këtyre pasurive të paluajtshme, me sipërfaqe të përgjithshme 28 676 m2, që do të shpronësohen, të kompensohen në vlerë të plotë, në masën përkatëse që paraqitet në tabelën që i bashkëlidhet këtij vendimi, e që arrin shumën e përgjithshme prej 34 411 200 (tridhjetekatër milionë e katërqindenjëmbëdhjetë mijë e dyqind) lekësh.
4. Ky fond të përballohet nga buxheti i vitit 2001, zëri “Shpronësime”, miratuar për Ministrinë e Transportit.
5. Shpronësimi të përfundojë brenda datës 31.1.2001.
Ky vendim hyn në fuqi menjëherë dhe botohet në Fletoren Zyrtare.

REPUBLIKA E SHQIPËRISË
RRETHI DURRËS
KOMUNA XHAFZOTAJ
Fshati Sallmone
Lista e personave që shpronësohen për efekt të ndërtimit të superstradës Sukth-Durrës
Lloji i pasurisë së paluajtshme: Tokë bujqësore

	1
	2
	3
	4
	5
	6
	7
	8

	Nr
	Emër
	Atësi
	Mbiem
	Nr.akti
	Parc.
	Nr.km
	Gjat (ml)
	Gjer (ml)
	Sip. (m2)
	Çmimi L/m2
	Total
lekë)

	1
	Ibrahim
	Baram
	Bulku
	374
	86/6
	12+35312+400
	6
	10
	60
	
	

	2
	Ibrahim
	Baram
	Bulku
	374
	86/6
	12+353-12+400
	11.5
	8.7
	100
	
	

	3
	Rexhep
	Avdulla
	Golemi
	320
	86/3
	12+353-12+400
	14
	11.5
	161
	
	

	4
	Luan
	Zyber
	Bulku
	360
	86/2
	12+353-12+400
	22.5
	4
	90
	
	

	5
	Skënder
	Xhemal
	Meta
	403
	85/12
	12+400-12+500
	85
	4.6
	382
	
	

	6
	Ilmi
	Riza 
	Vezi
	330
	85/11
	12+450-12+550
	82
	6.3
	1027
	
	

	7
	Reshit
	Haxhi
	Dervishi
	192
	85/10
	12+500-12+600
	76
	4.5
	342
	
	

	8
	Asllan
	Shaban
	Shahini
	162
	85/17
	12+500-12+600
	108
	6.5
	702
	
	

	9
	Ilmi 
	Riza
	Vezi
	330
	85/11
	12+500-12+600
	77.4
	3.5
	26
	
	

	10
	Isa
	Islam
	Meta
	397
	85/13
	12+353-12+400
	8.6
	3.5
	30
	
	

	11
	Ramazan
	Hasan
	Cyrbja
	230
	87/28
	12+700-12+800
	53
	4.8
	254
	
	

	12
	Fadil
	Ibrahim
	Bulku
	221
	87/29
	12+800-12+900
	57.5
	6.5
	374
	
	

	13
	Rexhep
	Ramadan
	Previzi
	222
	87/32
	12+800-12+900
	47
	2.5
	118
	
	

	14
	Haxhi
	Rush
	Previzi
	168
	87/31
	12+700-12+800
	66
	5
	330
	
	

	15
	Fatmir
	Delip
	Bulku
	167
	87/34
	12+800-12+900
	50
	1.5
	75
	
	

	16
	Mustafa
	Ali
	Vezi
	197
	87/24
	12+600-12+700
	17
	3
	51
	
	

	17
	Shaban
	Ali
	Vezi
	199
	87/26
	12+600-12+700
	49.5
	6.3
	312
	
	

	18
	Haxhi
	
	Dervishi
	192
	85/9
	12+600-12+700
	55.7
	7.2
	401
	
	

	19
	Basri
	Shaban
	Vezi
	196
	87/25
	12+700-12+800
	39.6
	6.2
	245
	
	

	20
	Rruzhdi
	Hasan
	Cyrbja
	239
	87/27
	12+700-12+800
	40
	5.5
	220
	
	

	21
	Ramazan
	Hasan
	Cyrbja
	230
	87/28
	12+600-12+700
	14
	2.5
	35
	
	

	22
	Fadil
	Ibrahim
	Bulku
	221
	87/29
	12+800-12+900
	41
	4
	164
	
	

	23
	Ruzhdi
	Sherif
	Kuci
	127
	
	12+800-12+900
	23
	4.5
	104
	
	

	24
	Sulejman
	Ramadan
	Kuci
	105
	
	13+050-13+100
	37.5
	5.5
	206
	
	

	25
	Hamdi
	Myslym
	Kuci
	109
	88/42
	13+100-13+100
	38
	7
	266
	
	

	26
	Gani
	Myslym
	Kuci
	110
	88/40
	12+850-13+050
	46.5
	5.5
	256
	
	

	27
	Nazmi
	Myslym
	Kuci
	120
	88/41
	12+950-13+000
	52
	5.3
	276
	
	

	28
	Zeliha
	Islam
	Kuci
	103
	88/44
	13+100-13+150
	42
	4
	168
	
	

	29
	Nuhi
	Mehmet
	Murati
	3255
	88/15
	12+900-12+950
	40
	4.5
	180
	
	

	30
	Hariz
	
	Kuci
	
	
	13+100-13+400
	52
	11.5
	598
	
	

	31
	Ruzhdi
	Sherif
	Kuci
	127
	
	13+300-13+500
	145
	15.4
	2233
	
	

	32
	Ferik
	Hysni
	Bici
	129
	
	13+400-13+600
	125
	12.4
	1550
	
	

	33
	Bujar
	Hysni
	Bici
	86
	
	13+600-13+650
	66.5
	1.
	665
	
	

	34
	Lulëzim
	Xhelal
	Memoci
	57
	
	13+600-13+800
	130
	4.5
	585
	
	

	35
	Ramiz
	Fejzulla
	Memoci
	55
	
	13+800-13+900
	125
	1.8
	225
	
	

	36
	Qemal
	Fejzulla
	Memoci
	54
	
	13+700-13+900
	210
	1.1
	231
	
	

	37
	Hariz
	Ymer
	Keci
	102
	
	13+000-14+000
	97
	13.9
	1348
	
	

	38
	Qamil
	Ruh
	Previzi
	276
	
	12+800-12+900
	13
	1
	13
	
	




REPUBLIKA E SHQIPËRISË
RRETHI DURRËS
KOMUNA XHAFZOTAJ
Fshati Sallmone
Lista e personave që shpronësohen për efekt të ndërtimit të superstradës Sukth-Durrës
Lloji i pasurisë së paluajtshme: Tokë bujqësore

	1
	2
	3
	4
	5
	6
	7
	8

	Nr
	Emër
	Atësi
	Mbiem
	Nr.akti
	Parc.
	Nr.km
	Gjat (ml)
	Gjer (ml)
	Sip. (m2)
	Çmimi L/m2
	Total
lekë)

	39
	Mustafa
	Sulejman
	Calliku
	115
	
	14+800-15+100
	100
	15.6
	
	
	

	40
	Miftar
	Sulejman
	Calliku
	110
	
	14+800-15+100
	100
	1587
	
	
	

	41
	Halit
	
	Nerjaku
	5
	
	14+000-14+100
	55
	330
	
	
	



REPUBLIKA E SHQIPËRISË
RRETHI DURRËS
KOMUNA RRASHBULL
Fshati St.Zot.Xhafzotaj
Lista e personave që shpronësohen për efekt të ndërtimit të superstradës Sukth-Durrës
Lloji i pasurisë së paluajtshme: tokë bujqësore

	1
	2
	3
	4
	5
	6
	7
	8

	Nr
	Emër
	Atësi
	Mbiem
	Nr.akti
	Parc.
	Nr.km
	Gjat (ml)
	Gjer (ml)
	Sip. (m2)
	Çmimi L/m2
	Total
lekë)

	42
	Imer
	Feti
	Pasha
	244
	11/
	15.850-15.900
	15.0
	3.0
	45.0
	
	

	43
	Bujar
	Imer
	Pasha
	116
	11/
	15.850-15.900
	8.0
	4.0
	32.0
	
	

	44
	Arap
	Reshit
	Muka
	222
	11
	15.850-15.900
	10.0
	6.0
	60.0
	
	

	45
	Selim
	Arap
	Muka
	223
	11
	15.850-15.900
	5.0
	8.0
	40.0
	
	

	46
	Reshit
	Arap
	Muka
	224
	11
	15.850-15.900
	8.0
	8.8
	70.0
	
	

	47
	Edmond
	Zydi
	Aruci
	221
	11
	15.850-15.900
	10.5
	8.8
	92.0
	
	

	48
	Kujtim
	Ahmet
	Balla
	119
	11
	15.900-16.000
	13.0
	5.3
	69.0
	
	

	49
	Sami
	Ahmet
	Balla
	86
	11
	15.900-16.000
	10.0
	3.0
	30.0
	
	

	50
	Rexhep
	Osman
	Demalia
	41
	11
	15.900-16.000
	15.0
	2.0
	30.0
	
	

	51
	Islam
	Adem
	Krasniqi
	215
	11
	15.900-16.000
	23.0
	2.0
	46.0
	
	

	52
	Gëzim
	Islam
	Krasniqi
	559
	11
	15.900-16.000
	15.0
	1.2
	18.0
	
	

	53
	Rexh
	Adem
	Krasniqi
	206
	11
	15.900-16.000
	10.5
	2.0
	21.0
	
	

	54
	Kujtim
	
	Xhafa
	
	11
	15.900-16.000
	13.0
	2.6
	34.0
	
	

	55
	Skënder
	
	Xhafa
	
	11
	16.000-16.100
	5.0
	2.9
	14.0
	
	

	56
	Bedri
	
	Xhafa
	
	11
	16.000-16.100
	10.0
	2.6
	26.0
	
	

	57
	Haxhi
	Xhem
	Voci
	
	11
	16.000-16.100
	15.0
	1.4
	21.0
	
	

	58
	Arben
	Haxhi
	Voci
	144
	11
	16.000-16.100
	10.5
	1.2
	13.0
	
	

	59
	Xheladin
	Haxhi
	Voci
	145
	11
	16.000-16.100
	5.5
	1.1
	6.0
	
	

	60
	Shkëlqim
	Shaban
	Hasani
	202
	11
	16.000-16.100
	15.5
	1.0
	15.0
	
	

	61
	Servete
	
	Nuho
	
	11
	16.000-16.100
	8.5
	0.9
	8.0
	
	

	62
	Sokrat
	
	Cina
	
	11
	16.000-16.100
	30.5
	0.8
	25.0
	
	

	63
	Fatmir
	
	Binozi
	
	12
	15.600-15.800
	174.0
	2.2
	383.0
	
	

	64
	Zenel
	Bajram
	Demiraku
	16
	12
	15.600-15.850
	71.0
	4.1
	291.0
	
	

	65
	Meriban
	
	Demiraku
	
	12
	15.600-15.850
	60.0
	3.0
	180.0
	
	

	66
	Tahir
	Bajram
	Demiraku
	37
	12
	15.600-15.850
	80.0
	2.4
	192.0
	
	

	67
	Skënder
	
	Demiraku
	
	12
	15.600-15.850
	20.0
	2.0
	40.0
	
	

	68
	Shefqet
	Tahir
	Neza
	575
	13
	15.400-15.600
	20.0
	0.3
	6.0
	
	

	69
	Avdi
	Selman
	Neza
	577
	13
	15.400-15.600
	18.0
	0.4
	7.0
	
	

	70
	Dan
	Hazir
	Neza
	576
	13
	15.400-15.600
	16.5
	0.9
	15.0
	
	

	71
	Mustafa
	Adem
	Neza
	574
	13
	15.400-15.600
	20.0
	1.0
	20.0
	
	

	72
	Bashkim
	Hazir
	Neza
	578
	13
	15.400-15.600
	35.0
	1.2
	42.0
	
	

	73
	Ahmet
	Niman
	Neza
	578
	13
	15.400-15.600
	20.0
	1.3
	26.0
	
	

	74
	Hysni
	Adem
	Neza
	584
	13
	15.400-15.600
	24.0
	1.3
	31.0
	
	

	75
	Veli
	Adem
	Neza
	580
	13
	15.400-15.600
	20.0
	1.4
	28.0
	
	

	76
	Haki
	
	Neza
	581
	13
	15.400-15.600
	20.0
	1.5
	30.0
	
	

	77
	Besnik
	Rexhep
	Neza
	568
	13
	15.400-15.600
	20.0
	0.7
	14.0
	
	




REPUBLIKA E SHQIPËRISË
RRETHI DURRËS
KOMUNA RRASHBULL
Fshati St.Zot.Xhafzotaj
Lloji i pasurisë së paluajtshme: tokë bujqësore

	1
	2
	3
	4
	5
	6
	7
	8

	Nr
	Emër
	Atësi
	Mbiemër
	Nr.akti
	Parc.
	Nr.km
	Gjat (ml)
	Gjer (ml)
	Sip. (m2)
	Çmimi L/m2
	Total
lekë)

	78
	Fadil
	Sulejman
	Neza
	566
	13
	15.400-15.600
	27.0
	1.0
	27.0
	
	

	79
	Sali
	
	Neza
	
	13
	15.400-15.600
	32.5
	1.3
	42.0
	
	

	80
	Agim
	Rexhep
	Neza
	570
	13
	15.400-15.600
	29.5
	1.5
	44.0
	
	

	81
	Rustem
	Haxhi
	Neza
	571
	13
	15.400-15.600
	24.0
	1.6
	38.0
	
	

	82
	Qamil
	Haxhi
	Neza
	573
	13
	15.400-15.600
	34.0
	1.8
	61.0
	
	

	
	
	
	
	
	
	
	
	
	
	
	





REPUBLIKA E SHQIPËRISË
RRETHI DURRËS
KOMUNA RRASHBULL
Fshati Shenavlash
Lista  e pasurisë së paluajtshme: tokë bujqësore

	1
	2
	3
	4
	5
	6
	7
	8

	Nr
	Emër
	Atësi
	Mbiem
	Nr.akti
	Parc.
	Nr.km
	Gjat (ml)
	Gjer (ml)
	Sip. (m2)
	Çmimi L/m2
	Total
lekë)

	83
	Sotir
	Dhimitër
	Prifti
	492
	278/4
	16+500-16+650
	85
	1.7
	144
	
	

	84
	Avdi
	Ramadan
	Lika
	
	
	16+650-16+800
	197
	3
	591
	
	

	85
	Qemal
	Mehmet
	Berxhilla
	
	
	16+800-16+900
	80
	13
	1.40
	
	

	86
	Mehmet
	Rustem
	Hoxha
	3339
	278/27
	16+800-16+900
	30
	10.3
	3.8
	
	

	87
	Muharrem
	Rustem
	Hoxha
	493
	278/13
	16+900-17+100
	43
	7
	3.0
	
	

	88
	Ismail
	Rustem
	Hoxha
	3339
	278/13
	16+900-17+100
	117
	10.1
	1182
	
	

	89
	Muharrem
	Rustem
	Hoxha
	493
	278/13
	16+900-17+100
	11.5
	6
	69
	
	

	90
	Mehmet
	Rustem
	Hoxha
	3339
	278/2
	17+100-17+250
	145
	12.2
	1769
	
	

	91
	Qemal
	Shaqir
	Loka
	666
	290
	17+200-17+300
	99.6
	1
	100
	
	

	92
	Isuf
	Ahmet
	Alia
	644
	290/1
	17+200-17+300
	30.2
	1.5
	45
	
	

	93
	Jediqar
	Teki
	Tora
	488
	290
	17+400-17+600
	170
	12.4
	2113
	
	

	94
	Jediqar
	Teki
	Tora
	
	297
	17+600-17+800
	190
	4.8
	907
	
	




U D H Ë Z I M
Nr.1, datë 12.1.2001

NJË SHTESË NË UDHËZIMIN NR.4, DATË 22.8.1994, TË KËSHILLIT TË MINISTRAVE, “PËR VLERËSIMIN E APARTAMENTEVE, QË NDËRTOHEN ME FONDE SHTETËRORE”

Në mbështetje të nenit 100 të Kushtetutës, me propozimin e ministrit të Mbrojtjes, Këshilli i Ministrave

U D H Ë Z O J:

Në pikën 9 të udhëzimit nr.4, datë 22.8.1994, të Këshillit të Ministrave, shtohet shkronja “d”, me këtë përmbajtje:
“d. Për ushtarakët, që apartamentet e mëparshme ia kalojnë në pronësi Entit Kombëtar të Banesave, çmimi i shitjes së apartamenteve, të filluar para vitit 1993 me fondet e Ministrisë së Mbrojtjes dhe të përfunduara nga Enti Kombëtar i Banesave ose Ministria e Mbrojtjes, të llogaritet mbi bazën e vlerës reale të apartamentit, në pallat, që do të blejë, duke zbritur vlerën që u takon punimeve të kryera para 1.1.1993 dhe vlerën e apartamentit që dorëzon.
Në rastet kur çmimi i apartamentit, në pallat, që dorëzohet është më i madh se çmimi i apartamentit që merret nga EKB-ja, kjo e fundit nuk merr përsipër pagesën e diferencës”.
Ky udhëzim hyn në fuqi pas botimit në Fletoren Zyrtare.

KRYEMINISTRI
Ilir Meta



